บาทเปิด 30.35บาทต่อดอลลาร์ จับตาการเมือง
เงินบาทเปิดตลาด 30.35บาทต่อดอลลาร์ จับตาการเมืองในประเทศ-ประชุมธนาคารแห่งชาติญี่ปุ่น มองกรอบ 30.30-30.40บาท/ดอลลาร์
21 ม.ค. 2563

เงินบาทเปิดตลาด 30.35บาทต่อดอลลาร์ จับตาการเมืองในประเทศ-ประชุมธนาคารแห่งชาติญี่ปุ่น มองกรอบ 30.30-30.40บาท/ดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 30.35 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 30.35 บาท/ดอลลาร์
เช้านี้เงินบาทยังคงทรงตัวจากเมื่อวาน โดยนักลงทุนรอดูปัจจัยจากการเมืองภายในประเทศ และผลประชุมธนาคารแห่งชาติญี่ปุ่น (BOJ)
"บาททรงตัวระดับเดียวกับเย็นวานนี้ นักลงทุนรอดูคำวินิจฉัยของศาลรัฐธรรมนูญ และผลประชุม BOJ ส่วนปัจจัยต่างประเทศอื่นๆ ยังไม่มีอะไรใหม่" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.30 - 30.40 บาท/ดอลลาร์